**L'Ulivo** (*Maslina*) je ime za italijansku političku koaliciju levog centra koja je postojala između 1995 i 2007.

Osnivanje i prva Prodijeva vlada (1995-1998)
--------------------------------------------

Koalicija je stvorena 6. marta 1995 na čelo sa profesorom dr.Romanom Prodijem.
Dana 21. aprila 1996, L'Ulivo je pobedio opšte izbore u savezu sa Partijom komunističke obnove i Romano Prodi je izabran za premijera Italije.

Te godine koalicija je bila formirana od šest stranaka:

* Demokratska partija levice -**PDS**- (od 1998 pod imenom Demokrate levice);
* Italijanska narodna partija -**PPI**- (od 2001 pod imenom Bela Rada);
* Italijanska obnova -**RI**- (od 2001 pod imenom Bela Rada);
* Federacija Zelenih -**Verdi**-;
* Italijanski demokratski socijalisti -**SDI**-;
* Demokratska unija -**UD**-.

L'Ulivo je takođe imao parlamentarnu podršku Partije komunističke obnove,Italijanske republikanske stranke i Narodne partije Južnog Tirola.

1998-2004
---------

9. oktobra 1998, Prodijeva vlada je pala jer je Komunistička obnova napustila savez sa Ulivo-om.
Nakon pada vlade Prodi je napustio liderstvo koalicije da bi 1999 bio izabran za predsednika Evropske komisije.

Masimo D'Alema sekretar Demokrata levice odmah po odlasku Prodija je postao lider Ulivo-a.

Međutim povodom opštih izbora 2001, kandidovan je za premijerstvo Frančesko Ruteli lider Bele Rade koji je nasledio D'Alemu na liderstvu koalicije.

2001 sastav Ulivo-a su sačinjavale sledeće stranke:

* Demokrate levice -**DS**-;
* Bela Rada - Demokratija je sloboda -**DL**-;
* Partija italijanskih komunista -**PdCI**-;
* Italijanski demokratski socijalisti -**SDI**-;
* Federacija Zelenih -**Verdi**-;
* Unija demokrata za Evropu -**UDEur**-.

### Pretvaranje u unitarnu listu

12. juna 2004 L'Ulivo se pretvara iz koalicije u unitarnu izbornu listu pod imenom **Uniti nell'Ulivo** (*Sjedinjeni u maslini*) i pojavljajući se *de facto* kao ujedinjena politička stranka povodom Evropskih izbora 2004 i osvajajući 31,10% glasova.

Međutim samo četiri političke partije se priključuju Uniti nell'Ulivo i to su: 

* Demokrate levice;
* Bela Rada - Demokratija je sloboda;
* Italijanski demokratski socijalisti;
* Evropski republikanski pokret;

13. septembra 2004 nakon završetka mandata predsednika EU Romano Prodi se vraća na mesto lidera Ulivo-a.

2005-2007:Od *L'Unione* do Demokratske partije
----------------------------------------------

10. februara 2005 je predstavljena nova mnogo šira centro-levičarska koalicija pod imenom *L'Unione* (Unija).

Ulivo kao federacija političkih stranki se priključuje novoj koaliciji zajedno sa Partijom komunističke obnove,Italijom vrednosti, Partijom italijanksih komunista i još nekoliko manjih pokreta.

Povodom opštih izbora 2006 sve stranke Ulivo-a su odlučile zajednički pristup unutar L'Unione.
Centro-levičarska koalicija koju je vodio Romano Prodi je pobedila te izbore.

Nakon godinu dana stranke Ulivo-a su odlučile definitivno pretvaranje u unitarnu političku stranku pod imenom:**Demokratska partija** (PD).

14. oktobra 2007 su održani izbori za lidera PD-a, čime je formalno završeno postojanje Ulivo-a.

Zanimljivosti
-------------

L'Ulivo je poslužila kao ideološka inspiracija za stvaranje kratkotrajne hrvatske regionalističke političke stranke u Dalmaciji pod imenom Maslina.